स्थानीय सुकुम्बासी इन्द्रमाया कुरुङबाङले बाढीले घर बगाउन लाग्दा पनि जनप्रतिनिधिहरु नआएको गुनासो गरिन्। उनले भनिन्, ‘चुनावका बेला भोट माग्न आउँदा धेरै कुरा चाँहि खोला बाँध्ने नै गर्थे तर, अहिले हेर्न पनि आएनन्।’ उनले आफूहरुसम्म आएर जनप्रतिनिधिले हौसला मात्र दिए पनि पुग्ने बताइन्। उनले भनिन्, ‘उहाँहरुले यस्तो अवस्थामा गर्न सक्ने त केही होइन तर, पनि आएर हामीलाई केही सहयोग गरे त हुन्थ्यो।’
